b"\n_START_ARTICLE_\nJaume Mestres i Fossas\n_START_SECTION_\nDirigent esportiu\n_START_PARAGRAPH_\nDe jove practic\xc3\xa0 l'atletisme a l'Athletic Sporting Club, essent recordman catal\xc3\xa0 (1914-15) i espanyol (1915) dels 1.500 metres lliures._NEWLINE_Va ser el primer president de la Federaci\xc3\xb3 Catalana de Nataci\xc3\xb3 quan aquesta es va constituir el 1921. Esdevingu\xc3\xa9 home de confian\xc3\xa7a del president del Club de Nataci\xc3\xb3 Barcelona, Bernat Picornell, el qual el nomen\xc3\xa0 vicepresident  el 1920 i represent\xc3\xa0 el club en els actes fundacionals de la Federaci\xc3\xb3 Espanyola, que arrib\xc3\xa0 a presidir des de l'abril del 1920 fins al gener del 1921.  Va ser un dels impulsors de la candidatura ol\xc3\xadmpica de Barcelona als Jocs Ol\xc3\xadmpics de 1924, que finalment el Comit\xc3\xa8 Ol\xc3\xadmpic Internacional va concedir a Par\xc3\xads. De fet, va formar part de la delegaci\xc3\xb3 catalana que el 1920 va viatjar als Jocs d'Anvers per demanar al bar\xc3\xb3 de Coubertin  president del Comit\xc3\xa8 Ol\xc3\xadmpic Internacional, que accept\xc3\xa9s la candidatura barcelonina. Uns anys abans, amb Josep Elias i Juncosa i Josep Maria Co de Triola, havia estat tamb\xc3\xa9 un dels impulsors del Comit\xc3\xa8 Ol\xc3\xadmpic de Catalunya. Escrigu\xc3\xa9 un llibre titulat Nataci\xc3\xb3 publicat dins de la col\xc2\xb7lecci\xc3\xb3 \xe2\x80\x9cSport\xe2\x80\x9d (1930)."